**Стипендии на френското правителство за обучение**

Представени са стипендии за обучение, отпускани от френското правителство по обща процедура и извън конкретно договорени проекти.

**Политика за отпускане на стипендиите**

Стипендиите на френското правителство (BGF), се отпускат всяка година от Френския институт в България, който е изградил система от правила, валидни за всички стипендианти. Подборът на кандидатите е подчинен на приоритети, определени по взаимно съгласие от комисия, съставена от френски и български специалисти. Решението на комисията е нейно суверенно право.

Стипендиите на френското правителство се отпускат за нива магистратура (M2), докторантура под двойно научно ръководство (cotutelle) както и за краткосрочен престой за научноизследователска дейност на докторанти, зачислени в България или млади научни работници, членове на български научни екипи, в области избрани от самите кандидати.

**Магистратура 2**

Стипендията се отпуска за максимален период от 12 месеца. Не може да бъде продължавана или подновявана. Покрива периода на обучение и стаж, задължителен за някои магистратури (3 месеца за магистратурите с професионална насоченост). При удължаване на престоя, което автоматично премахва статута на стипендиант на френското правителство, студентът задължително сключва нова осигуровка във Франция.

За магистратури, без включен задължителен стаж (магистратури с научна насоченост) отпуснатата стипендията е с продължителност 10 месеца и не може да бъде продължавана или подновявана. Студентите, завършили такава магистратура и желаещи да запишат докторантура под двойно научно ръководство, могат отново да кандидатстват за стипендия, след изтичане на 3 години от получаването на предходната стипендия.

*Внимание : стипендиите на френското правителство не се предоставят на студенти записани във френски учебни заведения към момента на кандидатстването.*

**Програма Коперник (Post Master)**

Специализирана пост магистърска подготовка в областта на мениджмънта, програмата Коперник е насочена към икономисти, инженери и юристи с придобита степен магистър, франкофони, на възраст под 30 години в момента на подаване на документите, които не са били стипендианти на френското правителство. Кандидатите с известен професионален опит са с предимство.

Стипендията е с продължителност 12 месеца и не може да бъде продължавана или подновявана. При удължаване на престоя, което автоматично премахва статута на стипендиант на френското правителство, студентът задължително сключва нова осигуровка във Франция.

**Докторантура под двойно научно ръководство (cotutelle de thèse)**

Стипендията не може да бъде продължавана или подновявана. Тя покрива 3 престоя във Франция, всеки с продължителност от 4 до 5 месеца, предварително уточнени в сключената конвенция между българския и френски университет. Защитата на докторската дисертация може да се състои, ако докторантът е редовно записан в съответното учебно заведение.

**Програма « Мобилност на млади научни работници»**

Френският институт в България предоставя стипендии за краткосрочен престой на докторанти и млади научни работници (до 35 години), от всички области на знанието, с цел стимулиране на тяхната мобилност. Тези стипендии позволяват престой от 1 до 2 месеца в лаборатория или научен екип във Франция. Кандидатури, в рамките на вече съществуващи партньорства са приоритетни.

**Условия за отпускане на стипендия**

Стипендиите на френското правителство се предоставят на кандидати, които отговарят на следните условия:

 да са български граждани или постоянно пребиваващи в България от 3 години

 възраст : 30 години за ниво магистратура (master 2)

 възраст : 35 години за докторантура под двойно научно ръководство и за престои в рамките на програмата за мобилност на докторанти и млади научни работници

 да не са били стипендианти на френското правителство през последните 3 години

 ниво на френски език съответстващо на изискванията на учебното заведение

 да са редовно записани в българско висше учебно заведение или да притежават българска диплома бакалавър или магистър

**Кандидатстване за стипендия**

Досието за кандидатстване се подава в Отдела за стипендии във Френския институт в България и трябва да съдържат следните документи, преведени и легализирани :

*За ниво Mагистратура 2 :*

 формуляр [www.institutfrance.bg/rubrique.php3?id\_rubrique=392](http://www.institutfrance.bg/rubrique.php3?id_rubrique=392)

 снимка, залепена върху формуляра

 CV

 копие на дипломата за завършено висше образование или академична справка за студентите в последна година

 мотивационно писмо, представящо проекта за обучение и целта на кандидата

 препоръка от преподавател или работодател

 копие на кореспонденцията с френските учебни заведение

 *За Програма Коперник :*

Досието за кандидатстване се подготвя в 2 идентични екземпляра. Единият се подава в Отдела за стипендии във Френския институт в България, а вторият се изпраща в Париж на посочения във формуляра «Procédure de recrutement » адрес. Всяко досие трябва да съдържа следните документи, преведени и легализирани :

 формуляр

 копия на преведените и легализирани бакалавърска и магистърска диплома и/или съответните академични справки

 2 препоръки (на френски или английски)

 CV на френски език

*За докторантури под двойно научно ръководство :*

 формуляр [www.institutfrance.bg/rubrique.php3?id\_rubrique=392](http://www.institutfrance.bg/rubrique.php3?id_rubrique=392)

 снимка, залепена върху формуляра

 CV

 копие на дипломата за завършено висше образование или академична справка за студентите в последна година

 кратко представяне на проекта и целта на кандидата

 писмено съгласие от двамата научни директори

 служебна бележка за зачисление на докторанта в България

 копие от договора (конвенция), регламентиращ двойното научно ръководство, подписан от заинтересованите страни

 евентуално, копие от договор за сътрудничество между двете учебни заведения

*За програма « Мобилност на млади научни работници » :*

 формуляр Dossier de bourse d’études/Dossier de bourse de stage [www.institutfrance.bg/rubrique.php3?id\_rubrique=392](http://www.institutfrance.bg/rubrique.php3?id_rubrique=392)

 снимка, залепена върху формуляра

 CV

 мотивационно писмо, представящо проекта за обучение и целта на кандидата

 служебна бележка за зачисление на докторанта в България

 или копие на докторската диплома и атестация за назначение в научноизследователска организация в България

 препоръка от научния ръководител или от ръководителя на научноизследователския екип за престоя на кандидата във Франция

 писмо от френското учебно заведение или лаборатория приемащо кандидата с упоменат периода на пребиваване

 копие на личната карта

**Срокове**

Mагистратури и докторантури под двойно научно ръководство

 15 март: краен срок за подаване на досиетата за кандидатстване

 20 март: публикуване на списъка с одобрени по досие кандидати

 първа седмица на април : събеседване на одобрените кандидати с комисия от френски и български представители.

 втора седмица на април : обявяване на окончателните резултати в интернет страницата на Френския институт www.institutfrancais.bg

 30 април: краен срок за подаване на Dossier de bourse d’études от одобрените стипендианти

Програма Коперник

 15 март: краен срок за подаване на досие за кандидатстване

 края на март: подбор на кандидатите по досие

 12 април: събеседване на одобрените кандидати с комисия от представители на програмата, на предприятия партньори и на френското посолство в България

 края на юни: обявяване на окончателните резултати

Мобилност на млади научни работници

 Три сесии през годината: края на февруари, края на април и края на септември

**Досие за предоставяне на стипендия**

(Dossier de bourse d’études)

След публикуване на резултатите от конкурса, одобрените от комисията, стипендианти подготвят ново досие, което се изпраща в Campus France Париж за одобрение.

Досието се подава в Отдела за стипендии във Френския институт в България и трябва да съдържа следните документи, преведени и легализирани :

 формуляр <http://www.cnous.fr/docx/doc_article_151.php>

 снимка, залепена върху формуляра

 CV

 мотивационно писмо, представящо проекта за обучение и целта на кандидата

 академична справка за студентите в последна година

 копие на последната придобита диплома във висшето образование и нейното приложение

 писмено съгласие за прием на кандидата от съответното френско учебно завезение или копие на разменена кореспонденция

*Докторантите е необходимо да добавят още :*

 копие от договора (конвенция), регламентиращ двойното научно ръководство, подписан от заинтересованите страни

 писмено съгласие на двамата научни ръководители

 служебна бележка за зачисление на докторанта в България

 евентуално списък на публикации

**Стипендии и добавки**

Стипендиите на френското правителство включват:

 767 евро месечна издръжка

 медицинска осигуровка

 такса за записване в университета

За докторантурите под двойно научно ръководство е възможно допълнително финансиране свързано със защитата на докторската дисертация.

 Закупуване на книги и абонаменти са възможни чрез Campus France, но не е систематична практика. Необходимо е стипендиантите да се информират предварително за условията на тези добавки.

Добавка за жилище се отпуска, ако наемът надвишава сумата, заплащана в студентско общежитие. Повече информация може да се получи в Campus France.

Отпуснатата стипендия може да бъде прекратена във всеки момент поради незадоволителни резултати в процеса на обучението: изискването към стипендиантите на френското правителство е висок успех.

**Контакт :**

**Бюро за стипендии**

**Френски институт в България**

**ул. „Дякон Игнатий“ № 2**

**Бисера Коларова**

**bissera.kolarova@institutfrancais.bg**

[**www.institutfrancais.bg**](http://www.institutfrancais.bg)

**тел : 00 359 2 937 79 14**

**fax : 00 359 2 980 12 01**